REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/187-18

25. jul 2018. godine

B e o g r a d

ZAPISNIK

53. SEDNICE ODBORA ZA FINANSIJE,

REPUBLIČKI BUDžET I KONTROLU TROŠENjA JAVNIH SREDSTAVA,

ODRŽANE 25. JULA 2018. GODINE

Sednica je počela u 11,05 časova.

Sednicom je predsedavala Aleksandra Tomić, predsednik Odbora.

Sednici su prisustvovali članovi Odbora: Veroljub Arsić, Zoran Bojanić, Goran Kovačević, Sonja Vlahović, Olivera Pešić, Srbislav Filipović, dr Milorad Mijatović, Momo Čolaković, Milan Lapčević, Vojislav Vujić i Zoltan Pek.

Sednici je prisustvovao zamenik člana Odbora: Zoran Despotović (zamenik Miljana Damjanovića).

Sednici je prisustvovao i narodni poslanik Srđan Nogo.

Sednici nisu prisustvovali članovi Odbora: Dušan Bajatović, Milorad Mirčić, Miljan Damjanović, Saša Radulović i Goran Ćirić.

Na poziv predsednika Odbora sednici su prisustvovali: Jorgovanka Tabaković, guverner NBS, Željko Jović, viceguverner, Dejan Dević, generalni direktor Direkcije za zakonodavno-pravne poslove, Dragana Milović, generalni direktor Direkcije za računovodstvo i finansije; Branko Hinić, zamenik generalnog direktora Direktorata za ekonomska istraživanja i statistiku, Goran Petrović, zamenik predsednika Saveta Regulatornog tela za elektronske medije, i Rastko Stefanović, načelnik finansijske službe REM-a.

 Na predlog predsednika, Odbor je većinom glasova (10 za, dva protiv, jedan nije glasao) utvrdio sledeći

D n e v n i r e d:

1. Razmatranje Godišnjeg izveštaja o monetarnoj politici u 2017. godini, koji je dostavila Narodna banka Srbije (broj 02-2426/18 od 29. juna 2018. godine);

 2. Razmatranje Polugodišnjeg izveštaja o monetarnoj politici za period januar - jun 2017. godine, koji je podnela Narodna banka Srbije (broj 02-2756/17 od 28. septembra 2017. godine);

3. Razmatranje Godišnjeg izveštaja o poslovanju i rezultatima rada u 2017. godini, koji je podnela Narodna banka Srbije (broj 02-2430/18 od 29. juna 2018. godine);

 4. Razmatranje Godišnjeg izveštaja o stabilnosti finansiskog sistema u 2017. godini, koji je podnela Narodna banka Srbije (broj 02-2428/18 od 29. juna 2018. godine);

 5. Razmatranje Finansijskih izveštaja Narodne banke Srbije za 2017. godinu, sa izveštajem ovlašćenog revizora, koji je dostavio Savet guvernera Narodne banke Srbije radi informisanja (broj 400-2427/18 od 29. juna 2018. godine);

 6. Razmatranje Izveštaja o radu Saveta guvernera Narodne banke Srbije za period od 1. januara do 30. juna 2017. godine, koji je dostavio Savet guvernera Narodne banke Srbije radi informisanja (broj 02-3153/17/ od 26. oktobra 2017. godine)

 7. Razmatranje Izveštaja o radu Saveta guvernera Narodne banke Srbije za period od 1. jula do 31. decembra 2017. godine, koji je dostavio Savet guvernera Narodne banke Srbije (broj **02-783/18** od 28. marta 2018. godine);

 8. Razmatranje Finansijskog plana Narodne banke Srbije za 2018. godinu, koji je dostavila Narodna banka Srbije radi informisanja (broj 400-4261/17 od 26. decembra 2017. godine);

 9. Razmatranje Finansijskog plana Regulatornog tela za elektronske medije za 2018.godinu, koji je podnelo Regulatorno telo za elektronske medije (broj 400-3220/17 od 31. oktobra 2017. godine).

Milorad Mirčić je stavio primedbu na odsustvo dr Nebojše Savića, predsednika Saveta guvernera Narodne banke Srbije.

Milorad Mirčić je stavio primedbu na odsustvo dr Nebojše Savića, predsednika Saveta guvernera Narodne banke Srbije.

Pre prelaska na raspravu Odbor je jednoglasno usvojio zapisnike sa 51 i 52. sednice Odbora.

Odbor je većinom glasova prihvatio predlog predsednika da se obavi zajednička raspravao tačkama dnevnog redakoje se odnose nadokumente koje suNarodna banka Srbije i Savet guvernera dostavili Narodnoj skupštini, s tim da seOdbor izjasni o svakoj tački pojedinačno.

Na početku izlaganja guverner Jorgovanka Tabaković je obavestila Odbor da je dr Nebojša Savić, predsednik Saveta guvernera Narodne banke Srbije opravdano odsutan.

U svom izlaganju Jorgovanka Tabaković je izrazila zadovoljstvo zbog dobrih rezultata rada NBS, očuvane cenovne i finansijske stabilnosti i detaljno iznela podatke o rezultatima rada NBS.

 Dejan Dević je, zatim, u najkraćim crtama predstavio polugodišnje izveštaje o monetarnoj politici NBS.

 Milorad Mirčić je istakao da je NBS akcenat stavila na kontrolu inflacije i to uglavnom metodom održavanja niskih cena. On je postavio pitanje do kada će ovaj sistem kontrole inflacije biti održiv i ima li NBS informaciju do kada će ovaj nivo stranih investicija da traje. Istakao je da sistem niske inflacije ima svoje prednosti, ali ne na štetu domaće privrede i održavanja niskih cena uvozne robe, koja je uz to i niskog kvaliteta.

 Jorgovanka Tabaković je istakla da je kontrola inflacije zakonom propisan zadatak NBS. Po njenim rečima, NBS u operativnom poslovanju ostvaruje dobit od 1,6 milijardi dinara, ali ne može da utiče na međuvalutne odnose i cenu zlata.

 U diskusiji su učestvovali i: Milan Lapčević, Srđan Nogo, Željko Jović, Veroljub Arsić, Momo Čolaković, Goran Kovačević, Vojislav Vujić i Aleksandra Tomić.

**Prva tačka dnevnog reda -** Razmatranje Godišnjeg izveštaja o monetarnoj politici u 2017. godini;

Na osnovu člana 55. Poslovnika Narodne skupštine („Službeni glasnik RS, broj 20/12 - Prečišćen tekst), Odbor je, većinom glasova (10 za, 2 protiv), odlučio da podnese sledeći

I Z V E Š T A J

Odbor za finansije, republički budžet i kontrolu trošenja javnih sredstava je razmotrio i prihvatio Godišnji izveštaj o monetarnoj politici u 2017. godini, koji je Narodna banka podnela Narodnoj skupštini u skladu sa članom 71. stav 2. Zakona o Narodnoj banci Srbije („Službeni glasnik RS, br. 72/03, 55/04, 85/05 – dr. zakon, 44/10, 76/12, 106/12, 14/15, 40/15 – US i 44/18).

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Druga tačka dnevnog reda -** Razmatranje Polugodišnjeg izveštaja o monetarnoj politici za period januar - jun 2017. godine;

Na osnovu člana 55. Poslovnika Narodne skupštine („Službeni glasnik RS, broj 20/12 - Prečišćen tekst), Odbor je, većinom glasova (10 za, 2 protiv), odlučio da podnese sledeći

I Z V E Š T A J

Odbor za finansije, republički budžet i kontrolu trošenja javnih sredstava je razmotrio i prihvatio Polugodišnji izveštaj o monetarnoj politici za period januar – jun 2017. godine, koji je Narodna banka podnela Narodnoj skupštini u skladu sa članom 71. stav 3. Zakona o Narodnoj banci Srbije („Službeni glasnik RS, br. 72/03, 55/04, 85/05 – dr. zakon, 44/10, 76/12, 106/12, 14/15, 40/15 – US i 44/18).

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Treća tačka dnevnog reda -** Razmatranje Godišnjeg izveštaja o poslovanju i rezultatima rada u 2017. godini;

Na osnovu člana 55. Poslovnika Narodne skupštine („Službeni glasnik RS, broj 20/12 - Prečišćen tekst), Odbor je, većinom glasova (10 za, 2 protiv), odlučio da podnese sledeći

I Z V E Š T A J

Odbor za finansije, republički budžet i kontrolu trošenja javnih sredstava je razmotrio i prihvatio Godišnji izveštaj o poslovanju i rezultatima rada u 2017. godini, koji je Narodna banka podnela Narodnoj skupštini u skladu sa članom 71. stav 4. Zakona o Narodnoj banci Srbije („Službeni glasnik RS, br. 72/03, 55/04, 85/05 – dr. zakon, 44/10, 76/12, 106/12, 14/15, 40/15 – US i 44/18).

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Četvrta tačka dnevnog reda -** Razmatranje Godišnjeg izveštaja o stabilnosti finansiskog sistema u 2017. godini;

Na osnovu člana 55. Poslovnika Narodne skupštine („Službeni glasnik RS, broj 20/12 - Prečišćen tekst), Odbor je, većinom glasova (10 za, 2 protiv), odlučio da podnese sledeći

I Z V E Š T A J

Odbor za finansije, republički budžet i kontrolu trošenja javnih sredstava je razmotrio i prihvatio Godišnji izveštaj o stabilnosti finansijskog sistema u 2017. godini, koji je Narodna banka podnela Narodnoj skupštini u skladu sa članom 71. stav 2. Zakona o Narodnoj banci Srbije („Službeni glasnik RS, br. 72/03, 55/04, 85/05 – dr. zakon, 44/10, 76/12, 106/12, 14/15, 40/15 – US i 44/18).

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Peta tačka dnevnog reda** - Razmatranje Finansijskih izveštaja Narodne banke Srbije za 2017. godinu, sa izveštajem ovlašćenog revizora, koji je dostavio Savet guvernera Narodne banke Srbije radi informisanja;

Na osnovu člana 55. Poslovnika Narodne skupštine („Službeni glasnik RS, broj 20/12 - Prečišćen tekst), Odbor je, većinom glasova (10 za, 2 protiv), odlučio da podnese sledeći

I Z V E Š T A J

Odbor za finansije, republički budžet i kontrolu trošenja javnih sredstava je razmotrio i prihvatio Finansijske izveštaje Narodne banke Srbije za 2017. godinu, sa izveštajem ovlašćenog revizora, koje je radi informisanja dostavio Savet guvernera Narodne banke Srbije (broj 400-2427/18 od 29. juna 2018. godine), u skladu sa članom 79. stav 2. Zakona o Narodnoj banci Srbije („Službeni glasnik RS, br. 72/03, 55/04, 85/05 – dr. zakon, 44/10, 76/12, 106/12, 14/15, 40/15 – US i 44/18).

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Šesta i sedma tačka dnevnog reda -** Razmatranje Izveštaja o radu Saveta guvernera Narodne banke Srbije za period od 1. januara do 30. juna 2017. godine i Izveštaja o radu Saveta guvernera Narodne banke Srbije za period od 1. jula do 31. decembra 2017. godine;

Na osnovu člana 55. Poslovnika Narodne skupštine („Službeni glasnik RS, broj 20/12 - Prečišćen tekst), Odbor je, većinom glasova (10 za, 2 protiv), odlučio da podnese sledeći

I Z V E Š T A J

Odbor za finansije, republički budžet i kontrolu trošenja javnih sredstava razmotrio je i prihvatio Izveštaj o radu Saveta guvernera Narodne banke Srbije za period 1. januar - 30. jun 2018. godine i Izveštaj o radu Saveta guvernera Narodne banke Srbije za period 1. jul - 31. decembar 2017. godine, koje je Savet guvernera Narodne banke Srbije podneo Narodnoj skupštini na osnovu člana 23. stav 2. Zakona o Narodnoj banci Srbije („Službeni glasnik RS“, br. 72/03, 55/04, 85/05 – dr. zakon, 44/10, 76/12, 106/12, 14/15, 40/15 - odluka US i 44/18).

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Osma tačka dnevnog reda -** Razmatranje Finansijskog plana Narodne banke Srbije za 2018. godinu, koji je dostavila Narodna banka Srbije radi informisanja;

Na osnovu člana 55. Poslovnika Narodne skupštine („Službeni glasnik RS, broj 20/12 - Prečišćen tekst), Odbor je, većinom glasova (10 za, 2 protiv), odlučio da podnese sledeći

I Z V E Š T A J

Odbor za finansije, republički budžet i kontrolu trošenja javnih sredstava razmotrio je i prihvatio Finansijski plan Narodne banke Srbije za 2018. godinu, koji je Narodna banka Srbije dostavila Narodnoj skupštini radi informisanja, na osnovu člana 74. Zakona o Narodnoj banci Srbije („Službeni glasnik RS“, br. 72/03, 55/04, 85/05 – dr. zakon, 44/10, 76/12, 106/12, 14/15, 40/15 - odluka US i 44/18).

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Deveta tačka dnevnog reda -** Razmatranje Finansijskog plana Regulatornog tela za elektronske medije za 2018. godinu, koji je podnelo Regulatorno telo za elektronske medije

Goran Petrović je ukratko izneo da je Finansijski plan Regulatornog tela za elektronske medije za 2018. godinu manji za 18% u odnosu na 2017. Godinu, a da je broj zaposlenih nepromenjen. Na pitanje o ceni zakupa poslovnog prostora, odgovorio je da troškovi poslovnog prostora iznose oko 4,6% celokupnog finansijskog plana, što je to izuzetno povoljno.

Odbor je jednoglasno odlučio da predloži Narodnoj skupštini da da saglasnost na Finansijski plan Regulatornog tela za elektronske medije za 2018. godinu.

Odbor je utvrdio je Predlog odluke o davanju saglasnosti na Finansijski plan Regulatornog tela za elektronske medije za 2018. godinu i odlučio da Predlog odluke uputi Narodnoj skupštini na razmatranje i usvajanje po redovnom postupku.

Za predstavnika predlagača na sednici Narodne skupštine određena je dr Aleksandra Tomić, predsednik Odbora.

 Sednica je završena u 13,40 časova.

 Sednica je tonski snimana.

 SEKRETAR PREDSEDNIK

Ljiljana Miletić Živković dr Aleksandra Tomić